ורנר ישראל

ורנר ישראל (באנגלית: Werner Israel; 4 באוקטובר 1931 - 18 במאי 2022) היה פיזיקאי יהודי קנדי.

קורות חיים
נולד בברלין למשפחה יהודית וגדל בקייפטאון. כשהיה בן תשע חלו שני הוריו, ויחד עם אחיו הוא נשלח לבית היתומים היהודי בקייפטאון לארבע שנים. בגיל צעיר החל ללמוד מתמטיקה ופיזיקה. הוא קיבל תואר ראשון בשנת 1951 ותואר שני ב-1954 מאוניברסיטת קייפטאון. בשנת 1960 סיים דוקטורט בטריניטי קולג' שבדבלין. בשנת 1958 החל ללמד באוניברסיטת אלברטה שבקנדה ושם פעל עד לפרישתו בשנת 1996. באותה שנה התמנה לפרופסור נלווה באוניברסיטת ויקטוריה.

ישראל נודע בזכות תרומתו לתחום האסטרונומיה דרך מחקריו בנושאי חורים שחורים, מושג אופק האירועים וחורים שחורים סטטים. כמו כן פרסם מחקרים בנושא תורת היחסות, קוסמולוגיה, תרמודינמיקה יחסותית וכבידה קוונטית.

נפטר בויקטוריה ב-18 במאי 2022.

קישורים חיצוניים

מדענים יהודים קנדים
פיזיקאים יהודים
פיזיקאים קנדים
עמיתים זרים בחברה המלכותית
עמיתים יהודים בחברה המלכותית
קנדים שנולדו ב-1931
קנדים שנפטרו ב-2022